Բրյուսելի հռչակագրում ամրագրվում է ԵՄ հաստատակամությունը զարգացնել առևտրային հարաբերությունները գործընկեր երկրների հետ։ ԵՄ-ն ողջունում է Վրաստանի, Մոլդովայի և Ուկրաինայի հետ Խորը և համապարփակ ազատ առևտրի համաձայնագրերի իրականացումը, և ընդգծում, որ դիֆերենցված ուղով ԵՄ-ն շարունակելու է համատեղ քննարկել գործընկեր երկրներից յուրաքանչյուրի, այդ թվում՝ Հայաստանի հետ առտրի ամրապնդման գրավիչ և իրատեսական հնարավորությունները։ Կարևորվում է ընդհանուր հետաքրքրություն ներկայացնող ոլորտներում ներդրումների խթանումը, միջազգային ստանդարտների կիրառումը և այլն։